Да 20 лістапада мы павінны ўжо вызначыцца са спісам удзельнікаў - выкладзем яго на сайце, у сацыяльных сетках, усім патэлефануем, каб ведаць, хто згодны, а хто, магчыма, перадумаў удзельнічаць у шоу. Тады пачнём працаваць - спачатку дыстанцыйна, будзем таксама прыязджаць у гарады, здымаць сюжэты пра кожнага ўдзельніка. Стартуе шоу ў студзені. Папярэдне вырашана, што ў кожным адборачным ці паўфінальным шоу будзе па 10 нумароў, у фінал трапяць 2 найлепшыя: аднаго выбера прафесійнае журы, другога - гледачы. У фінале ж галасаваць будуць толькі гледачы, каб атрымаўся сапраўды народны выбар.